Cavendish
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Cavendish er en engelsk adelsslekt, som stammer fra dommeren sir John Cavendish (død 1381) og dennes etterkommer sir William Cavendish (ca. 1505–1557). Slekten Cavendish er en av Englands største godseierslekter. Slektens overhode innehar fra 1694 tittelen duke of Devonshire. Grener av slekten fører titlene baron Waterpark (fra 1792) og baron Chesham (fra 1858).
Sir William Cavendish (død 1625) fikk tittelen baron Cavendish i 1605, og ble earl of Devonshire i 1618. Hans sønnesønns sønn William Cavendish (1640–1707) fikk titlene duke of Devonshire og marquess of Hartington i 1694, mens brorsønnen William Cavendish (1592–1676) ble duke of Newcastle i 1655. Kjemikeren Henry Cavendish (1731–1810) var brorsønn av den 3. duke of Devonshire, og politikeren lord Frederick Charles Cavendish (1836–1882) var sønn av den 5. duke.En kognatisk gren, som døde ut i 1801, førte familienavnet Cavendish-Harley og innehadde tittelen earl of Oxford. Deres godser gikk i arv til hertugene av Portland, som da antok familienavnet Cavendish-Bentinck. Les mer i Store norske leksikon Devonshire – engelsk hertugtittel adel Englands historie Storbritannias historie